关山月

陆游
宋
和戎诏下十五年,将军不战空临边。
朱门沉沉按歌舞,厩马肥死弓断弦。
戍楼刁斗催落月,三十从军今白发。
笛里谁知壮士心,沙头空照征人骨。
中原干戈古亦闻,岂有逆胡传子孙!
遗民忍死望恢复,几处今宵垂泪痕。

关山月

陆游
宋
和戎诏下十五年,将军不战空临边。
朱门沉沉按歌舞,厩马肥死弓断弦。
戍楼刁斗催落月,三十从军今白发。
笛里谁知壮士心,沙头空照征人骨。
中原干戈古亦闻,岂有逆胡传子孙!
遗民忍死望恢复,几处今宵垂泪痕。

十一月四日风雨大作

陆游
宋
僵卧孤村不自哀,尚思为国戍轮台。夜阑卧听风吹雨,铁马冰河入梦来。

秋夜将晓出篱门迎凉有感二首·其二

陆游
宋
三万里河东入海,五千仞岳上摩天。遗民泪尽胡尘里,南望王师又一年。

示儿

陆游
宋
死去元知万事空,但悲不见九州同。王师北定中原日,家祭无忘告乃翁。

十一月四日风雨大作

陆游
宋
僵卧孤村不自哀,尚思为国戍轮台。夜阑卧听风吹雨,铁马冰河入梦来。

秋夜将晓出篱门迎凉有感二首·其二

陆游
宋
三万里河东入海,五千仞岳上摩天。遗民泪尽胡尘里,南望王师又一年。

病起书怀

陆游
宋
病骨支离纱帽宽,孤臣万里客江干。位卑未敢忘忧国,事定犹须待阖棺。天地神灵扶庙社,京华父老望和銮。出师一表通今古,夜半挑灯更细看。